Πάρκο Βασιλέως Μιχαήλ Α'

Το πάρκο του Βασιλιά Μιχαήλ Α' (ρουμανικά: Parcul "Regele Mihai I"), πρώην πάρκο Χερεστράου (Parcul Herăstrău), είναι ένα μεγάλο πάρκο στη βόρεια πλευρά του Βουκουρεστίου, στη Ρουμανία, γύρω από τη λίμνη Χερεστράου.

 Όνομα 
Αρχικά, το πάρκο προοριζόταν να ονομαστεί «Εθνικό Πάρκο» (Parcul Național), αλλά μετονομάστηκε σε πάρκο του Κάρολου Β' (Parcul Carol II) κατά την περίοδο του μεσοπολέμου. Μετά τον Δεύτερο Παγκόσμιο Πόλεμο, μετονομάστηκε σε πάρκο του Στάλιν (Parcul I. V. Stalin), με ένα άγαλμα του στην είσοδό του. Το 1956, κατά την περίοδο της αποσταλινοποίησης της Ρουμανίας, το άγαλμα του Στάλιν κατεδαφίστηκε και το όνομα του πάρκου άλλαξε σε «Χερεστράου». Το όνομα Χερεστράου αναφερόταν στη λίμνη Χερεστράου και έχει την προέλευσή του σε μια διαλεκτική εκδοχή της λέξης "ferăstrău" στα τυπικά ρουμανικά, που σημαίνει πριόνι ή πριστήριο, αναφερόμενο στα υδροκίνητα πριστήρια που κάποτε βρίσκονταν στον ποταμό που διέρχεται στην λίμνη.

Στις 19 Δεκεμβρίου 2017, με απόφαση του Γενικού Συμβουλίου του Βουκουρεστίου, το πάρκο μετονομάστηκε σε «Πάρκο Βασιλέως Μιχαήλ Α'» προς τιμήν του τελευταίου Βασιλιά της Ρουμανίας Μιχαήλ Α' ο οποίος πέθανε στις 5 Δεκεμβρίου 2017.

 Ιστορία 
Η περιοχή του πάρκου κατοικείται από την Παλαιολιθική εποχή, με ίχνη οικισμών να έχουν βρεθεί στο λατομείο άμμου,Giurescu, p.25  συμπεριλαμβανομένων εργαλείων από πυριτόλιθο που κατασκευάστηκαν από τον μουστιαίο πολιτισμό,Georgescu et al., p. 21-22 έναν πολιτισμό που γενικά συνδέεται με τους Νεάντερταλ. Η περιοχή κατοικούνταν από μεγάλα θηλαστικά όπως ο μαλλιαρός ρινόκερος και το μαμούθ, οστά των οποίων βρέθηκαν επίσης στο λατομείο.Giurescu, p.26

Κατά την Εποχή του Σιδήρου, ένας οικισμός του πρώτου μέρους του πολιτισμού Χάλστατ που ανήκε σε ποιμενικό πληθυσμό βρισκόταν στην περιοχή του τωρινού πάρκου. Στους δακικούς οικισμούς του πάρκου, οι οποίοι χρονολογούνται, με τη βοήθεια των νομισμάτων, στον 1ο αιώνα π.Χ.,Georgescu et al., p. 44 οι αρχαιολόγοι βρήκαν έναν θησαυρό που περιείχε ασημένιες περόνες, ασημένια σπειροειδή βραχιόλια, ένα ασημένιο μπολ, καθώς και αρχαία Ελληνικά νομίσματα (από την Τόμις και το Δυρράχιο) μαζί με δακικές απομιμήσεις.Giurescu, p.33

Ο ηγεμόνας της Βλαχίας Αλέξανδρος Υψηλάντης έχτισε ένα κιόσκι οθωμανικού τύπου στις όχθες της λίμνης Χερεστράου.Giurescu, p.104 Η πεδιάδα κατά μήκος της λίμνης χρησιμοποιήθηκε το 1831, κατά τη διάρκεια της ρωσικής κατοχής, για στρατιωτικές ασκήσεις από μια κοινή δύναμη των στρατών της Βλαχίας και της Ρωσίας.Giurescu, p.124 Μέχρι τα μέσα του 19ου αιώνα, το Χεραστράου ήταν η κύρια περιοχή περιπάτου που χρησιμοποιούσε η ρουμανική ελίτ.Georgescu et al., p. 298

 Γεωγραφία 
Το πάρκο έχει έκταση περίπου 187 εκταρίων, εκ των οποίων τα 74 εκτάρια είναι η λίμνη. Αρχικά, η περιοχή ήταν γεμάτη έλη, αλλά αυτά αποξηράνθηκαν μεταξύ 1930 και 1935. Το πάρκο χωρίζεται σε δύο ζώνες: μια αγροτική ή φυσική ζώνη (το Μουσείο του Χωριού), η οποία αφήνεται λίγο πολύ ανενόχλητη, και έναν δημόσιο/ενεργό χώρο με ανοιχτούς χώρους για δραστηριότητες αναψυχής. Επιτρέπονται μικρά σκάφη στη λίμνη.

 Φωτογραφίες 

 Παραπομπές 

Κατηγορία:Βουκουρέστι
Κατηγορία:Πάρκα στη Ρουμανία